ODBOR ENVIRONMENTÁLNYCH RIZÍK
A BIOLOGICKEJ BEZPEČNOSTI  

          Bratislava dňa 12. 05. 2011                                                                                                  
                                                                                                                 Číslo: 29640/2011
                                                                                                                            4876/2011-3.2-8-ZZP34

R O Z H O D N U T I E 

Ministerstvo životného prostredia Slovenskej republiky (ďalej len „ministerstvo“) odbor environmentálnych rizík a  biologickej bezpečnosti ako príslušný orgán štátnej správy podľa § 2 zákona č. 525/2003 Z. z o štátnej správe starostlivosti o životné prostredie a o zmene a doplnení niektorých zákonov v znení neskorších predpisov podľa § 24 ods. 1 písm. b/ zákona č. 151/2002 Z. z. o používaní genetických technológií a geneticky modifikovaných organizmov v znení neskorších predpisov (ďalej len „zákon“), vo veci žiadateľa Centra výskumu rastlinnej výroby, Výskumného ústavu rastlinnej výroby, Bratislavská cesta 122, 921 68 Piešťany

mení
rozhodnutie č. 17784/2009-2.3.-9-ZZP14 zo dňa  22. 04. 2009 o súhlase na prvé a každé ďalšie zavedenie  geneticky modifikovaných hybridov kukuríc MON 89034 × NK603 (MON-89Ø34-3 × MON ØØ6Ø3-6) a NK603 × MON 810 (MON ØØ6Ø3-6 × MON-ØØ81Ø-6) do životného prostredia, ktoré bolo zmenené rozhodnutím č. 14254/2010-2.2.-6-ZZP20  zo dňa 12. 03. 2010 a rozhodnutím č. 37161/2010-2.2.-4-ZZP26 zo dňa 17. 06. 2010, tak, že:
-	rozširuje počet lokalít na prvé a každé ďalšie zavedenie geneticky modifikovaných hybridov kukuríc MON 89034 × NK603 a NK603 × MON 810 do životného prostredia o lokalitu Milhostov, 

-	upravuje povinnosť uloženú ministerstvom: miesta zavádzania, spôsoby zavádzania, plány kontrol zavádzania, monitorovacie plány, monitorovacie techniky, spracovanie odpadu a iné spôsoby nakladania s geneticky modifikovanými hybridmi kukuríc MON 89034 × NK603 a NK603 × MON 810  vykonať tak ako sú uvedené v žiadosti evidovanej na ministerstve pod číslom: 2587/2009-2.3-1-ZZP14, doručenej dňa 22. 01. 2009, v žiadosti evidovanej na ministerstve pod číslom: 1500/2010-2.2-1-ZZP20, doručenej dňa 13. 01. 2010, v žiadosti evidovanej na ministerstve pod číslom: 20727/2010-2.2-1-ZZP26, doručenej dňa 14. 04. 2010 a v žiadosti evidovanej na ministerstve pod číslom: 16084/2011 (4876/2011-3.2-1-ZZP34) , doručenej dňa 09. 03. 2011,
-	dopĺňa novú povinnosť: počas trvania predmetného výskumu 10 dní pred výsevom doručiť na ministerstvo nájomné zmluvy k pozemkom s upresnením čísla parciel a s ich vyznačením na mape, na ktorých sa bude výskum uskutočňovať.

Ostatné náležitosti rozhodnutia č. 17784/2009-2.3.-9-ZZP14 zo dňa 22. 04. 2009 zmeneného rozhodnutím č. 14254/2010-2.2.-6-ZZP20 zo dňa 12. 03. 2010 a rozhodnutím č. 37161/2010-2.2.-4-ZZP26 zo dňa 17. 06. 2010 zostávajú nezmenené.

Súhlas na zmenu rozhodnutia č. 17784/2009-2.3.-9-ZZP14 zmeneného rozhodnutím č. 14254/2010-2.2.-6-ZZP20 a rozhodnutím č. 37161/2010-2.2.-4-ZZP26 sa vydáva na obdobie odo dňa nadobudnutia právoplatnosti rozhodnutia do 31. 12. 2011.   

Toto rozhodnutie nenahrádza ďalšie súhlasy a konania potrebné podľa zákona.

O d ô v o d n e n i e:

Dňa 09. 03. 2011 podal žiadateľ Centrum výskumu rastlinnej výroby, Výskumný ústav rastlinnej výroby, Bratislavská cesta 122, 921 68 Piešťany v zmysle § 36 ods. 1 zákona žiadosť o zmenu rozhodnutia č. 17784/2009-2.3.-9-ZZP14 zo dňa  22. 04. 2009 o súhlase na prvé a každé ďalšie zavedenie  geneticky modifikovaných hybridov kukuríc MON 89034 × NK603 a NK603 × MON 810 do životného prostredia, ktoré bolo zmenené rozhodnutím č. 14254/2010-2.2.-6-ZZP20  zo dňa 12. 03. 2010 a rozhodnutím č. 37161/2010-2.2.-4-ZZP26 zo dňa 17. 06. 2010.
Ministerstvo preskúmalo žiadosť žiadateľa o zmenu rozhodnutia č. 17784/2009-2.3.-9-ZZP14 zmeneného rozhodnutím č. 14254/2010-2.2.-6-ZZP20 a rozhodnutím č. 37161/2010-2.2.-4-ZZP26 a doklady, ktoré žiadateľ predložil a to najmä údaje o mieste zavádzania, o zavádzaní, havarijný plán, plán katastrálneho územia s vyznačením miesta zavádzania, nájomnú zmluvu k pozemku, údaje o predchádzajúcich zámerných uvoľneniach a spisy č. 1285/2011-2.3-ZZP14, 1183/2011-2.2-ZZP20, 1630/2011-2.2-ZZP26. 
Na základe uvedených skutočností ministerstvo vyhodnotilo, že neexistuje dôvod zamietnuť žiadosť o zmenu rozhodnutia č. 17784/2009-2.3.-9-ZZP14 zo dňa  22. 04. 2009 o súhlase na prvé a každé ďalšie zavedenie  geneticky modifikovaných hybridov kukuríc MON 89034 × NK603 a NK603 × MON 810 do životného prostredia, ktoré bolo zmenené rozhodnutím č. 14254/2010-2.2.-6-ZZP20  zo dňa 12. 03. 2010 a rozhodnutím č. 37161/2010-2.2.-4-ZZP26 zo dňa 17. 06. 2010.

Poučenie: Proti tomuto rozhodnutiu možno podľa § 61 zákona č. 71/1967 Zb. o správnom konaní v znení neskorších predpisov podať do 15 dní odo dňa jeho doručenia rozklad na Ministerstvo životného prostredia  Slovenskej republiky, Námestie Ľudovíta Štúra 1, 812 35 Bratislava. Rozhodnutie možno preskúmať súdom.

Ing. Henrieta Čajková
     							     riaditeľka odboru  

Doručí sa: 
Centrum výskumu rastlinnej výroby, Výskumný ústav rastlinnej výroby, Bratislavská cesta 122, 921 68 Piešťany

Na vedomie:
1. SIŽP, Ústredie inšpekcie biologickej bezpečnosti, Karloveská 2, 842 22 Bratislava
2. MONSANTO SLOVAKIA, s. r. o., Kukuričná 1, 831 03 Bratislava